भवनाथपुर(गढ़वा) : आरएमडी सेल प्रक्षेत्र भवनाथपुर में रेलवे साइडिंग से कोनमण्डरा तक बन रही सड़क में संवेदक द्वारा मिट्टीयुक्त बालू एवं सेल खदान का चूना पत्थर धड़ल्ले से उपयोग किये जाने की शिकायत ग्रामीणों द्वारा किये जाने के पर पूर्व मंत्री रामचन्द्र केशरी ने सड़क निर्माण स्थल का जायजा लिया एवं उक्त मामले की शिकायत इस्पात मंत्रालय एवं झारखंड सरकार के मुख्य सचिव से करने की बात कही। पूर्व मंत्री ने कहा सड़क संवेदक द्वारा सड़क निर्माण में सेल के लाखों रु की चूनापत्थर तोड़कर सड़क निर्माण में प्रयोग किया गया है वही घटिया किस्म के मिट्टी युक्त बालू एवं कम सीमेंट देकर सड़क की ढलाई की जा रही है,उन्होंने आरईओ गढ़वा पर सड़क निर्माण में एस्टिमेट से अधिक का टेंडर दिए जाने का आरोप लगाते हुए उक्त मामले की लीपापोती करने की बात कही।उन्होंने कहा कि सेल की लाखों रु की पत्थर सड़क निर्माण में उपयोग किये जाने की शिकायत दिल्ली इस्पात मंत्रालय एवं झारखंड सरकार के मुख्य सचिव से कर जांच की मांग करते हुए संवेदक पर कारवाई की मांग करेंगे।विदित हो कि मीडिया में उक्त मामले की खबर आने के बाद सेल प्रबन्धन हरकत में आते हुए चुना पत्थर तोड़ने की जांच की जिम्मा भू सम्पदा निरीक्षक सुशील चौबे को दी थी जिसमे उक्त मामला सही पाए जाने पर आरईओ के कार्यपालक एवं कनीय अभियंता पर कारवाई किये जाने की बात कही थी।